CELEX: 32018R0562
Language: mt
Date: 2018-04-09 00:00:00
Title: Regolament ta' Implimentazzjoni tal-Kummissjoni (UE) 2018/562 tad-9 ta' April 2018 li jemenda r-Regolament ta' Implimentazzjoni tal-Kummissjoni (UE) Nru 1354/2011 li jiftaħ il-kwoti tariffarji annwali tal-Unjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż

12.4.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 94/4
               
            REGOLAMENT TA' IMPLIMENTAZZJONI TAL-KUMMISSJONI (UE) 2018/562
      tad-9 ta' April 2018
      li jemenda r-Regolament ta' Implimentazzjoni tal-Kummissjoni (UE) Nru 1354/2011 li jiftaħ il-kwoti tariffarji annwali tal-Unjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-punti (a) u (b) tal-Artikolu 187 tiegħu,
      Billi:
      
                  (1)
               
               
                  Ir-Regolament ta' Implimentazzjoni tal-Kummissjoni (UE) Nru 1354/2011 (2) jipprevedi l-ftuħ ta' kwoti tariffarji annwali tal-Unjoni fuq l-importazzjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż, fosthom għal dawk li ġejjin mill-Iżlanda.
               
            
                  (2)
               
               
                  Skont l-Artikolu 4 tar-Regolament ta' Implimentazzjoni tal-Kummissjoni (UE) Nru 1354/2011, il-kwoti tariffarji li dak ir-Regolament jiftaħ iridu jkunu ġestiti skont l-Artikoli 308a, 308b u 308c(1) tar-Regolament tal-Kummissjoni (KEE) Nru 2454/93 (3). Ir-Regolament tal-Kummissjoni (KEE) Nru 2454/93 ġie sostitwit bir-Regolament ta' Implimentazzjoni tal-Kummissjoni (UE) 2015/2447 (4) u tħassar bir-Regolament ta' Implimentazzjoni tal-Kummissjoni (UE) 2016/481 (5) b'effett mill-1 ta' Mejju 2016. Għalhekk jenħtieġ li r-referenzi għar-Regolament tal-Kummissjoni (KEE) Nru 2454/93 jiġu aġġornati.
               
            
                  (3)
               
               
                  Barra minn hekk, l-Artikolu 5(2)(b) tar-Regolament ta' Implimentazzjoni tal-Kummissjoni (UE) Nru 1354/2011 jipprevedi prova tal-oriġini fil-forma ta' ċertifikat tal-oriġini maħruġ skont l-Artikolu 47 tar-Regolament tal-Kummissjoni (KEE) Nru 2454/93 fil-każ ta' kwoti tariffarji oħrajn minbarra dawk li huma parti minn ftehim dwar tariffa preferenzjali. Jidher li ma għadx hemm bżonn ta' ċertifikat tal-oriġini minħabba li, skont l-Artikolu 61 tar-Regolament (UE) Nru 952/2013 tal-Parlament Ewropew u tal-Kunsill (6), l-awtoritajiet doganali jistgħu jeħtieġu lid-dikjarant iġib prova dwar l-oriġini tal-merkanzija b'mezzi oħrajn minbarra ċertifikat formali tal-oriġini. Madankollu, iċ-ċertifikat tal-oriġini maħruġ skont l-Artikolu 47 tar-Regolament tal-Kummissjoni (KEE) Nru 2454/93 kien fih ukoll informazzjoni li għad hemm bżonnha biex issir distinzjoni bejn il-prodotti għall-finijiet tal-kalkolu tal-ekwivalenti tal-piż tal-karkassi, kif previst fl-Artikolu 3 tar-Regolament ta' Implimentazzjoni tal-Kummissjoni (UE) Nru 1354/2011. Għalhekk jenħtieġ li jintalab dokument ġdid li jkun fih dik l-informazzjoni.
               
            
                  (4)
               
               
                  Fit-23 ta' Marzu 2017, l-Unjoni Ewropea u l-Iżlanda ffirmaw Ftehim fil-forma ta' skambju ta' ittri li jikkonċerna preferenzi kummerċjali addizzjonali fi prodotti agrikoli (minn hawn 'il quddiem imsejjaħ “il-Ftehim”). Id-Deċiżjoni tal-Kunsill (UE) 2016/2087 (7) awtorizzat l-iffirmar tal-Ftehim f'isem l-Unjoni, filwaqt li d-Deċiżjoni tal-Kunsill (UE) 2017/1913 (8) awtorizzat il-konklużjoni tiegħu.
               
            
                  (5)
               
               
                  Skont l-Anness V tal-Ftehim, l-Unjoni trid iżżid kwantità totali ta' 1 200 tunnellata mal-kwota attwali ħielsa mid-dazju li għandha l-Iżlanda għal-laħam tan-nagħaġ u għal-laħam tal-mogħoż li jidħol fil-kodiċijiet tat-tariffi 0204 u 0210, u trid tiftaħ kwota annwali ġdida tal-Unjoni ta' 300 tunnellata ħielsa mid-dazju għal-laħam tan-nagħaġ ipproċessat li jidħol fil-kodiċi 1602 90. Il-kwantità addizzjonali ta' 1 200 tunnellata u l-kwantità l-ġdida ta' 300 tunnellata jridu jintlaħqu kif speċifikat fit-tabella mogħtija fl-Anness V tal-Ftehim.
               
            
                  (6)
               
               
                  Il-kwantitajiet tal-prodotti li jridu jiġu importati skont il-kwoti tariffarji li fetaħ ir-Regolament ta' Implimentazzjoni tal-Kummissjoni (UE) Nru 1354/2011 huma mogħtija f'ekwivalenti ta' piż tal-karkassi, ikkalkulat permezz tal-koeffiċjenti mogħtija fl-Artikolu 3 ta' dak ir-Regolament. Jenħtieġ li jiġi stabbilit il-koeffiċjent biex il-laħam tan-nagħaġ ipproċessat jinqaleb f'ekwivalenti ta' piż tal-karkassi għall-kwota l-ġdida għal dan it-tip ta' laħam.
               
            
                  (7)
               
               
                  Għalhekk jeħtieġ li r-Regolament ta' Implimentazzjoni tal-Kummissjoni (UE) Nru 1354/2011 jiġi emendat kif xieraq.
               
            
                  (8)
               
               
                  Il-Ftehim jipprevedi d-dħul fis-seħħ fl-1 ta' Mejju 2018. Jenħtieġ li, għall-2018, il-kwantitajiet addizzjonali ta' laħam tan-nagħaġ u ta' laħam tal-mogħoż u l-kwantitajiet tal-kwota l-ġdida għal-laħam tan-nagħaġ ipproċessat li jridu jitqiegħdu għad-dispożizzjoni skont il-Ftehim jiġu kkalkulati fuq bażi pro rata, billi titqies id-data tad-dħul fis-seħħ tal-Ftehim.
               
            
                  (9)
               
               
                  Sabiex id-dispożizzjonijiet il-ġodda tar-Regolament ta' Implimentazzjoni tal-Kummissjoni (UE) Nru 1354/2011 ikunu jistgħu jiġu implimentati bla xkiel, jenħtieġ li l-miżuri kollha stabbiliti f'dan ir-Regolament jibdew japplikaw fl-istess data, li trid tkun id-data tad-dħul fis-seħħ tal-Ftehim.
               
            
                  (10)
               
               
                  Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      Ir-Regolament ta' Implimentazzjoni tal-Kummissjoni (UE) Nru 1354/2011 huwa emendat kif ġej:
      
                  (1)
               
               
                  fl-Artikolu 3(2) jiżdied il-punt (e) li ġej:
                  
                              “(e)
                           
                           
                              għal-laħam tan-nagħaġ ipproċessat: 1,00.”;
                           
                        
            
                  (2)
               
               
                  l-Artikolu 4 huwa sostitwit b'dan li ġej:
                  “Artikolu 4
                  B'deroga mit-Titolu II(A) u (B) tar-Regolament tal-Kummissjoni (KE) Nru 1439/95, il-kwoti tariffarji stabbiliti f'dan ir-Regolament għandhom ikunu ġestiti skont l-Artikoli 49 sa 54 tar-Regolament ta' Implimentazzjoni tal-Kummissjoni (UE) 2015/2447 (*1). Ma għandha tkun meħtieġa l-ebda liċenzja tal-importazzjoni.
                  
                     (*1)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).”;"
						
               
            
                  (3)
               
               
                  jiddaħħal l-Artikolu 4a li ġej:
                  “Artikolu 4a
                  1.   L-oriġini tal-prodotti li għalihom ikun hemm kwota tariffarja minbarra dawk li ġejjin minn ftehimiet dwar tariffa preferenzjali għandha tiġi stabbilita skont id-dispożizzjonijiet li jkunu fis-seħħ fl-Unjoni.
                  2.   L-oriġini tal-prodotti li għalihom ikun hemm kwota tariffarja li tkun parti minn ftehim dwar tariffa preferenzjali għandha tiġi stabbilita skont id-dispożizzjonijiet stabbiliti f'dak il-ftehim.”;
               
            
                  (4)
               
               
                  l-Artikolu 5 huwa sostitwit b'dan li ġej:
                  “Artikolu 5
                  1.   Biex wieħed jibbenefika mill-kwoti tariffarji stabbiliti fl-Anness, għandha tintbagħat prova valida tal-oriġini lill-awtoritajiet doganali tal-Unjoni, flimkien ma' dikjarazzjoni doganali għar-rilaxx għaċ-ċirkolazzjoni libera għall-prodotti kkonċernati.
                  2.   Fil-każ ta' kwota tariffarja li tkun parti minn ftehim dwar tariffa preferenzjali, il-prova tal-oriġini msemmija fil-paragrafu 1 għandha tkun il-prova tal-oriġini stabbilita f'dak il-ftehim.
                  Fil-każ ta' kwoti tariffarji oħrajn minbarra dawk li ġejjin minn ftehimiet dwar tariffa preferenzjali, għandu japplika l-Artikolu 61 tar-Regolament (UE) Nru 952/2013 tal-Parlament Ewropew u tal-Kunsill (*2).
                  Meta jingħaqdu l-kwoti tariffarji li jkunu ġejjin mill-istess pajjiż terz u li jkunu jidħlu fl-ewwel u fit-tieni sottoparagrafu, il-prova tal-oriġini stabbilita fil-ftehim rilevanti għandha tintbagħat lill-awtoritajiet doganali tal-Unjoni flimkien mad-dikjarazzjoni doganali għar-rilaxx għaċ-ċirkolazzjoni libera għall-prodotti kkonċernati.
                  3.   Fil-każ ta' kwoti tariffarji oħrajn minbarra dawk li ġejjin minn ftehimiet dwar tariffa preferenzjali, id-dikjarazzjoni doganali għar-rilaxx għaċ-ċirkolazzjoni libera għall-prodotti kkonċernati għandha tintbagħat lill-awtoritajiet doganali tal-Unjoni flimkien ma' dokument li jinħareġ mill-awtorità kompetenti tal-pajjiż terz tal-oriġini jew mill-aġenzija kompetenti tiegħu. Dan id-dokument għandu jkun fih l-informazzjoni li ġejja:
                  
                              (a)
                           
                           
                              isem min qed jagħmel il-konsenja;
                           
                        
                              (b)
                           
                           
                              it-tip ta' prodott u l-kodiċi tan-NM tiegħu;
                           
                        
                              (c)
                           
                           
                              l-għadd ta' pakketti, in-natura tagħhom u l-marki u n-numri li jkollhom;
                           
                        
                              (d)
                           
                           
                              in-numru jew in-numri tas-serje tal-kwota tariffarja kkonċernata;
                           
                        
                              (e)
                           
                           
                              il-piż nett totali maqsum skont il-kategorija tal-koeffiċjenti kif stipulat fl-Artikolu 3(2) ta' dan ir-Regolament.
                           
                        
                     (*2)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).”;"
						
               
            
                  (5)
               
               
                  l-Anness huwa sostitwit bit-test mogħti fl-Anness ta' dan ir-Regolament.
               
            Artikolu 2
      Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu jibda japplika mill-1 ta' Mejju 2018.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-9 ta' April 2018.
         
            
               Għall-Kummissjoni
            
            Phil HOGAN
            
               Membru tal-Kummissjoni
            
         
      
      
         (1)  ĠU L 347, 20.12.2013, p. 671.
      
         (2)  Ir-Regolament ta' Implimentazzjoni tal-Kummissjoni (UE) Nru 1354/2011 tal-20 ta' Diċembru 2011 li jiftaħ il-kwoti tariffarji tal-Unjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż (ĠU L 338, 21.12.2011, p. 36).
      
         (3)  Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (ĠU L 253, 11.10.1993, p. 1).
      
         (4)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).
      
         (5)  Ir-Regolament ta' Implimentazzjoni tal-Kummissjoni (UE) 2016/481 tal-1 ta' April 2016 li jħassar ir-Regolament tal-Kummissjoni (KEE) Nru 2454/93 li jiffissa d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (ĠU L 87, 2.4.2016, p. 24).
      
         (6)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
      
         (7)  Id-Deċiżjoni tal-Kunsill (UE) 2016/2087 tal-14 ta' Novembru 2016 dwar l-iffirmar, f'isem l-Unjoni Ewropea, tal-Ftehim fil-forma ta' skambju ta' ittri bejn l-Unjoni Ewropea u l-Iżlanda li jikkonċerna preferenzi kummerċjali addizzjonali fi prodotti agrikoli (ĠU L 324, 30.11.2016, p. 1).
      
         (8)  Id-Deċiżjoni tal-Kunsill (UE) 2017/1913 tad-9 ta' Ottubru 2017 dwar il-konklużjoni tal-Ftehim fil-forma ta' skambju ta' ittri bejn l-Unjoni Ewropea u l-Iżlanda li jikkonċerna preferenzi kummerċjali addizzjonali fi prodotti agrikoli (ĠU L 274, 24.10.2017, p. 57).
      
         ANNESS
         “
               ANNESS
               
                  IL-KWOTI TARIFFARJI TAL-UNJONI GĦAL-LAĦAM TAN-NAGĦAĠ U GĦAL-LAĦAM TAL-MOGĦOŻ (f'tunnellati ta' ekwivalenti ta' piż tal-karkassi)
               
               
                           Kodiċijiet tan-NM
                        
                        
                           Dazju “ad valorem” f'perċentwali
                        
                        
                           Dazju speċifiku
                           f'EUR għal kull 100 kg
                        
                        
                           Numru tas-serje skont il-prinċipju li min jiġi l-ewwel jinqeda l-ewwel
                        
                        
                           Oriġini
                        
                        
                           Volum annwali f'tunnellati ta' ekwivalenti ta' piż tal-karkassi
                        
                     
                           Annimali ħajjin
                           (koeffiċjent ta' 0,47)
                        
                        
                           Laħam tal-ħaruf bla għadam (1)
                           
                           (koeffiċjent ta' 1,67)
                        
                        
                           Laħam tal-muntun u laħam tan-nagħaġ bla għadam (2)
                           
                           (koeffiċjent ta' 1,81)
                        
                        
                           Karkassi u laħam bl-għadam
                           (koeffiċjent ta' 1,00)
                        
                        
                           Laħam tan-nagħaġ ipproċessat
                           (koeffiċjent ta' 1,00)
                        
                     
                           0204 
                        
                        
                           Żero
                        
                        
                           Żero
                        
                        
                           —
                        
                        
                           09.2101
                        
                        
                           09.2102
                        
                        
                           09.2011
                        
                        
                           —
                        
                        
                           L-Arġentina
                        
                        
                           23 000 
                        
                     
                           —
                        
                        
                           09.2105
                        
                        
                           09.2106
                        
                        
                           09.2012
                        
                        
                           —
                        
                        
                           L-Awstralja
                        
                        
                           19 186 
                        
                     
                           —
                        
                        
                           09.2109
                        
                        
                           09.2110
                        
                        
                           09.2013
                        
                        
                           —
                        
                        
                           New Zealand
                        
                        
                           228 254 
                        
                     
                           —
                        
                        
                           09.2111
                        
                        
                           09.2112
                        
                        
                           09.2014
                        
                        
                           —
                        
                        
                           L-Urugwaj
                        
                        
                           5 800 
                        
                     
                           —
                        
                        
                           09.2115
                        
                        
                           09.2116
                        
                        
                           09.1922
                        
                        
                           —
                        
                        
                           Iċ-Ċilì (3)
                           
                        
                        
                           8 000 
                        
                     
                           —
                        
                        
                           09.2121
                        
                        
                           09.2122
                        
                        
                           09.0781
                        
                        
                           —
                        
                        
                           In-Norveġja
                        
                        
                           300
                        
                     
                           —
                        
                        
                           09.2125
                        
                        
                           09.2126
                        
                        
                           09.0693
                        
                        
                           —
                        
                        
                           Greenland
                        
                        
                           100
                        
                     
                           —
                        
                        
                           09.2129
                        
                        
                           09.2130
                        
                        
                           09.0690
                        
                        
                           —
                        
                        
                           Il-Gżejjer Faeroe
                        
                        
                           20
                        
                     
                           —
                        
                        
                           09.2131
                        
                        
                           09.2132
                        
                        
                           09.0227
                        
                        
                           —
                        
                        
                           It-Turkija
                        
                        
                           200
                        
                     
                           —
                        
                        
                           09.2171
                        
                        
                           09.2175
                        
                        
                           09.2015
                        
                        
                           —
                        
                        
                           Pajjiżi oħrajn (4)
                           
                        
                        
                           200
                        
                     
                           —
                        
                        
                           09.2178
                        
                        
                           09.2179
                        
                        
                           09.2016
                        
                        
                           —
                        
                        
                           
                              Erga omnes
                               (5)
                           
                        
                        
                           200
                        
                     
                           0204 ,
                           0210 99 21 ,
                           0210 99 29 ,
                           ex 0210 99 85 
                        
                        
                           Żero
                        
                        
                           Żero
                        
                        
                           —
                        
                        
                           09.2119
                        
                        
                           09.2120
                        
                        
                           09.0790
                        
                        
                           —
                        
                        
                           L-Iżlanda
                        
                        
                           Fl-2018
                        
                        
                           2 117 
                        
                     
                           Fl-2019
                        
                        
                           2 783 
                        
                     
                           Mill-2020 'il quddiem
                        
                        
                           3 050 
                        
                     
                           0104 10 30 
                           0104 10 80 
                           0104 20 90 
                        
                        
                           10 %
                        
                        
                           Żero
                        
                        
                           09.2181
                        
                        
                           —
                        
                        
                           —
                        
                        
                           09.2019
                        
                        
                           —
                        
                        
                           
                              Erga omnes
                               (5)
                           
                        
                        
                           92
                        
                     
                           ex 1602 90 10 ,
                           1602 90 91 
                        
                        
                           Żero
                        
                        
                           Żero
                        
                        
                           —
                        
                        
                           —
                        
                        
                           —
                        
                        
                           —
                        
                        
                           09.2118
                        
                        
                           L-Iżlanda
                        
                        
                           Mill-1 ta' Mejju 2018
                        
                        
                           67
                        
                     
                           Fl-2019
                        
                        
                           233
                        
                     
                           Mill-2020 'il quddiem
                        
                        
                           300
                        
                     ”
         
            (1)  U laħam tal-gidi.
         
            (2)  U laħam tal-mogħoż minbarra dak tal-gidi.
         
            (3)  Il-kwota tariffarja għaċ-Ċilì tiżdied b'200 tunnellata fis-sena.
         
            (4)  “Pajjiżi oħrajn” għandha tirreferi għall-membri kollha tad-WTO minbarra l-Arġentina, l-Awstralja, New Zealand, l-Urugwaj, iċ-Ċilì, Greenland u l-Iżlanda.
         
            (5)  “Erga omnes” għandha tirreferi għall-pajjiżi kollha tal-oriġini, inklużi dawk imsemmijin f'din it-tabella.